
BASHKIA  MIRDITË                     

SHPALLJE VEND  PUNE  PËR NËPUNËS CIVIL
LËVIZJE PARALELE DHE PRANIM NË SHËRBIMIN CIVIL
                                                                Datë 15.12.2021

Në zbatim të nenit 22, 23, 24 dhe 25 të ligjit Nr. 152/2013, “Për nëpunësin civil”, i ndryshuar, VKM nr. 243 datë 18.03.2015 “Për pranimin, lëvizjen paralele, emërimin dhe periudhën e provës për kategorinë ekzekutivete të Nëpunësve Civil”; VKM Nr. 243, datë 18.03.2015, i ndryshuar me VKM nr.746, datë 19.12.2018, Bashkia Mirditë shpall procedurat e lëvizjes paralele dhe pranimit në shërbimin civil për pozicionin: 

1. “Specialist Sekretari-Protokoll”, pranë Sektorit të Shërbimeve dhe Rregullit të Brendshëm, në varësi të Drejtorisë Juridike, Prokurimeve Publike dhe Rregullit të Brendshëm – B.Mirditë”, kategoria IV/a.
	Pozicioni më sipër, u ofrohet fillimisht nëpunësve civilë të së njëjtës kategori për procedurën e lëvizjes paralele!
Vetëm në rast se në përfundim të procedurës së lëvizjes paralele, rezulton se ky pozicione janë ende vakant, ai është i vlefshëm për konkurimin nëpërmjet procedurës së pranimit në shërbimin civil. 



Për të dy procedurat (lëvizje paralele dhe pranim në shërbimin civil) aplikohet në të njëjtën kohë!
	Afati për dorëzimin e Dokumenteve:
	Shikoni në procedurën në vijim!



	
            Përshkrimi përgjithësues i punës për pozicionet si më sipër është:   
Në rolin e nëpunësit civil të kategorisë ekzekutive, përgjigjet para drejtuesve – Përgjegjës Sektori apo Drejtor i Drejtorisë Juridike, Prokurimeve Publike dhe Rregullit të Brendshëm, duke kryer detyrat e ngarkuara, në zbatimin e përmbushjen e misionit të kësaj drejtorie në përputhje dhe zbatim të normave e të ligjshmërisë që rregullojnë funksionin e saj.

a. Ushtron detyrat duke u bazuar në ligjin  Nr. 9154, datë 06.11.2003 “Për Arkivat”.
b. Regjistron në librin e protokollit dokumentet dhe shkresat që vijnë në adresë të Bashkisë, Këshillit Bashkiak apo Kryetarit dhe i dërgon ato tek titullari i Bashkisë (ose nga një i autorizuar prej këtij të fundit) pët t’u njohur dhe për t’i sigluar dhe pastaj për të bërë shpërndarjen e këtyre sipas ciklimeve.
c. Të bëjë hartimin e Fondit Arkivor, sipas organikës së miratuar, në afatin limit të parashikuar. 
d. Të marrë masa për tërheqjen e dokumenteve (nga të gjitha zyrat/drejtoritë e ndryshme), sipas afatit të përcaktuar në ligj dhe t’i dorëzojë ato tek zyra e Arkivit.
e. Të bëjë regjistrimin dhe shpërndarjen e shkresave të gjeneruara nga zyrat e ndryshme të bashkisë, dhe t’i dërgojë tek Posta (ose dorazi kur kjo e fundit nuk është e nevojshme) sipas adresës së paracaktuar.
f. Të ndjekë dhe të zbatojë qarkullimin shkresor brenda dhe jashtë institucionit sipas formatit dhe udhëzimeve nga Drejtoria e Përgjithshme Arkivave. 
g. Të konstatojë rastet e parregullsive nga ana formale, konform ligjit/VKM/Udhëzimit që rregulllon këtë gjë.
h. Të mirëmbajë, sigurojë dhe menaxhojë vulat e Bashkisë, sipas kritereve të përcaktuara me ligj, etj.

Detyrat dhe kompetencat e plota, përshkruhen në rregulloren e bashkisë si dhe në paketën ligjore për pozicionin e mësipërm.



I-Lëvizja paralele
Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha institucionet pjesë e shërbimit civil.

	1.1
	KUSHTET PËR LËVIZJEN PARALELE DHE KRITERET E VEÇANTA



Kandidatët duhet të plotësojnë kushtet për lëvizjen paralele si vijon:
· Të jenë nëpunës civil të konfirmuar, brenda së njëjtës kategori;
· Të mos kenë masë disiplinore në fuqi (të vërtetuar me një dokument nga institucioni);
· Të kenë të paktën një vlerësim pozitiv (për kandidatët e institucioneve që sapo kanë hyrë në shërbimin civil kërkohet vlerësim nga eprori direkt).
Kandidatët duhet të plotësojnë kriteret e veçanta si vijon:
1. Të zotërojnë diplomë, minimum “Bachelor” në degët: 
i. Fakulteti i Drejtësisë 
ii. Fakulteti i Shkencave Sociale
iii. Fakulteti i Historisë dhe Filologjisë.
Diploma Mastër Profesional apo Shkencor, përbën avantazh (Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi).
1. Përparësi përbën përvoja në administratën publike.
1. Të kenë aftësi të mira komunikuese dhe të punës në grup.
1. Të zotëroje programet kompjuterike bazë dhe të tjera që lipsen për pozicionine punës.
1. Njohja e gjuhës së huaj përbën avantazh.

	1.2
	DOKUMENTACIONI, MËNYRA DHE AFATI I DORËZIMIT.



Kandidatët duhet të dorëzojnë pranë njësisë së burimeve njerëzore të Bashkisë Mirditë, ku ndodhet pozicioni për të cilin ata dëshirojnë të aplikojnë, dokumentet si më poshtë:
a) Jetëshkrim i plotësuar në përputhje me dokumentin tip që e gjeni në linkun:
http://dap.gov.al/vende-vakante/udhezime-dokumenta/219-udhezime-dokumenta
b) Fotokopje të diplomës së bashku me listen e notave (të noterizuara)
c) Fotokopje të librezës së punës
d) Dokumentin që tregon deklarimin e statusit të nëpunësit në kategorine ekzekutive
ç) Çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj. 
Dokumentet duhet të dorëzohen me postë apo drejtpërsëdrejti në Bashkinë Mirditë, pranë zyrës Sektretari-Protokoll, brenda datës 30.12.2021.

	1.3
	REZULTATET PËR FAZËN E VERIFIKIMIT PARAPRAK



Në datën 05.01.2022, Njësia e Menaxhimit të Burimeve Njerëzore e Bashkisë Mirditë, ku ndodhet pozicioni për të cilin ju dëshironi të aplikoni do të shpallë në portalin “Agjencia Kombëtare e Punësimit dhe Aftësive” (në vijim AKPA) dhe në faqen e Bashkisë Mirditë: “bashkiamirdite.gov.al” listën e kandidatëve që plotësojnë kushtet e lëvizjes paralele dhe kriteret e veçanta, si dhe datën, vendin dhe orën e saktë ku do të zhvillohet intervista.                                                                
Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga njësia e menaxhimit të burimeve njerëzore të institucionit ku ndodhet pozicioni për të cilin ju dëshironi të aplikoni, nëpërmjet adresës tuaj të e-mail, për shkaqet e moskualifikimit. 

	1.4
	FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA.



Kandidatët do të vlerësohen në lidhje me:
1. Njohuritë mbi ligjin nr. 152/2013, “Për nëpunësin civil”, i ndryshuar, dhe aktet nënligjore dalë në zbatim të tij;
1. Njohuritë mbi ligjin nr. 139/2015 “Për Vetëqeverisjen Vendore”;
1. Njohuritë mbi ligjin nr. 9131, datë 08.09.2003, “Për rregullat e etikës në administratën publike”;
1. Njohuritë mbi ligjin nr. 8503, datë 30.06.1999, “Për të drejtën e informimit për dokumentet zyrtare”, i ndryshuar;
1. Njohuritë mbi “Kodi i Proçedurave Administrative të Republikës së Shqipërisë” (ligji i ri);
1. Njohuritë mbi ligjin nr. 9887, datë 10.03.2008 “Për mbrojtjen e të dhënave personale”;
1. Njohuritë mbi ligjin nr 9154, datë 06.11.2003 “Për Arkivat”. 

Intervista do të zhvillohet me dt. 10.01.2022, ora 14:00, në sallën e mbledhjeve të Këshillit Bashkiak, me adresë: Sheshi “Abat Doçi”, pranë “Godina e Shërbimit të Qytetarëve”, kati I-rë.

	1.5
	MËNYRA E VLERËSIMIT TË KANDIDATËVE



Kandidatët do të vlerësohen për jetëshkrimin, eksperiencat, trajnimet, kualifikimet e lidhura me fushën, si dhe vlerësimet pozitive. Totali i pikëve për këtë vlerësim është 40 pikë. 
Kandidatët gjatë intervistës së strukturuar me gojë do të vlerësohen në lidhje me:
· Njohuritë, aftësitë, kompetencën në lidhje me përshkrimin e pozicionit të punës;
· Eksperiencën e tyre të mëparshme;
· Motivimin, aspiratat dhe pritshmëritë e tyre për karrierën.
Për intervistën së strukturuar me gojë, maksimumi 60 pikë. 
Totali i pikëve 100.
Totali i pikëve që lipsen për klasifikim 70.
Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në Udhëzimin Nr. 2, datë 27.03.2015, “Për proçesin e plotësimit të vendeve të lira në shërbimin civil nëpërmjet proçedurës së lëvizjes paralele, ngritjes në detyrë për kategorinë e mesme dhe të ulët drejtuese dhe pranimin në shërbimin civil në kategorinë ekzekutive nëpërmjet konkurrimit të hapur”, të Departamentit të Administratës Publike www.dap.gov.al.
http://dap.gov.al/2014-03-21-12-52-44/udhezime/426-udhezim-nr-2-date-27-03-2015 

	1.6
	DATA E DALJES SË REZULTATEVE TË KONKURIMIT DHE MËNYRA E KOMUNIKIMIT



[bookmark: _Hlk83627124]Në përfundim të vlerësimit të kandidatëve, Bashkia Mirditë do të shpallë fituesin në portalin AKPA dhe në Website “bashkiamirdite.gov.al”. Të gjithë kandidatët pjesëmarrës në këtë proçedurë do të njoftohen në mënyrë elektronike për datën e saktë të shpalljes së fituesit.

2- Pranimi në shërbimin civil
	Vetëm në rast se nga pozicionet e renditura në fillim të kësaj shpallje, në përfundim të procedurës së lëvizjes paralele, rezulton se ende ka pozicione vakante, këto pozicione janë të vlefshme për konkurimin nëpërmjet procedurës së pranimit në shërbimin civil për kategorinë ekzekutive.



Për këtë proçedurë kanë të drejtë të aplikojnë të gjithë kandidatët që plotësojnë kërkesat e përgjithshme në përputhje me nenin 21, të Ligjit Nr. 152/2013, “Për nëpunësit civil”, i ndryshuar. 

	2.1
	KUSHTET QË DUHET TË PLOTËSOJË KANDIDATI NË PROÇEDURËN E PRANIMIT NË SHËRBIMIN CIVIL DHE KRITERET E VEÇANTA



Kushtet që duhet të plotësojë kandidati në proçedurën e pranimit në shërbimin civil janë: 
1. Të jetë shtetas shqiptar;
1. Të ketë zotësi të plotë për të vepruar;
1. Të zotërojë gjuhën shqipe, të shkruar dhe të folur;
1. Të jetë në kushte shëndetësore që e lejojnë të kryejë detyrën përkatëse;
1. Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;
1. Ndaj tij të mos jetë marrë masa disiplinore e largimit nga shërbimi civil, që nuk është shuar sipas ligjit nr. 152/2013, “Për nëpunësin civil”, i ndryshuar.
Kandidatët duhet të plotësojnë kriteret e veçanta si vijon:
a) Të zotërojnë diplomë, minimum  të nivelit “Bachelor” në degët: 
i. Fakluteti i Drejtësis
ii. Fakulteti i Shkencave Sociale
iii. Fakulteti i Historisë dhe Filologjisë.
Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi).
b) Diplomat Mastër Profesional apo Shkencor, përbëjne avantazh.
c) Njohja e gjuheve të huaja, përbën avantazh.
d) Të kenë aftësi të mira komunikuese dhe të punës në grup.

	2.2
	DOKUMENTACIONI, MËNYRA DHE AFATI I DORËZIMIT



Kandidatët që aplikojnë duhet të dorëzojnë dokumentet si më poshtë: 
a) Jetëshkrim i plotësuar në përputhje me dokumentin tip që e gjeni në linkun: 
http://dap.gov.al/vende-vakante/udhezime-dokumenta/219-udhezime-dokumenta
b) Fotokopje të diplomës dhe listës së notave;
c) Fotokopje të librezës së punës;
ç) Çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj.
d) Vërtetimi i gjëndjes gjyqësore.
dh) Vërtetim për konfirmimin e gjendjes shëndetësore
dh) Numër kontakti dhe adresë vendbanimi. 

[bookmark: _Hlk83627277]Dokumentet duhet të dorëzohen me postë apo drejtpërsëdrejti në institucion, brenda datës 31.12.2021 në adresën: Bashkia Mirditë, Sheshi “Abat Doçi”, Rrëshen, Mirditë. 
(Zyra e Arkiv-Protokoll)

	Të gjithë kandidatët që aplikojnë për procedurën e pranimit në shërbimin civil, do të informohen për fazat e mëtejshme të kësaj procedure: 
· për datën e daljes së rezultateve të verifikimit paraprak, 
· datën, vendin dhe orën ku do të zhvillohet konkurimi;
· mënyrën e vlerësimit të kandidatëve. 




	2.3
	REZULTATET PËR FAZËN E VERIFIKIMIT PARAPRAK



Në datën 10.01.2022, Njësia e Menaxhimit të Burimeve Njerëzore e Bashkisë Mirditë ku ndodhet pozicioni për të cilin ju dëshironi të aplikoni, do të shpallë në portalin AKPA dhe Website-n e Bashkisë Mirditë “bashkiamirdite.gov.al”, listën e kandidatëve që plotësojnë kushtet dhe kriteret e veçanta, si dhe datën, vendin dhe orën e saktë ku do të zhvillohet intervista. 
Në të njëjtën datë kandidatët që nuk i plotësojnë kushtet dhe kriteret e veçanta do të njoftohen individualisht nga Njësia e Menaxhimit të Burimeve Njerëzore të institucionit ku ndodhet pozicioni për të cilin ju dëshironi të aplikoni, nëpërmjet adresës tuaj të e-mail, për shkaqet e moskualifikimit. 

	2.4
	FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI DHE INTERVISTA



Kandidatët do të vlerësohen në lidhje me:
a) Njohuritë mbi ligjin nr. 152/2013, “Për nëpunësin civil”, i ndryshuar, dhe aktet nënligjore dalë në zbatim të tij;
b) Njohuritë mbi ligjin nr. 139/2015 “Për Vetëqeverisjen Vendore”;
c) Njohuritë mbi ligjin nr. 9131, datë 08.09.2003, “Për rregullat e etikës në administratën publike”.
d) Njohuritë mbi ligjin nr. 8503, datë 30.06.1999, “Për të drejtën e informimit për dokumentet zyrtare”, i ndryshuar;
e) Njohuritë mbi “Kodi i Proçedurave Administrative të Republikës së Shqipërisë” (ligji i ri);
f) Njohuritë mbi ligjin nr. 9887, datë 10.03.2008 “Për mbrojtjen e të dhënave personale”;
g) Njohuritë mbi ligjin nr 9154, datë 06.11.2003 “Për Arkivat”.


· Testimi do të zhvillohet me datë 18.01.2022, ora 13:30, në sallën e mbledhjeve të Këshillit Bashkiak, me adresë: Sheshi “Abat Doçi”, pranë “Godina e Shërbimit të Qytetarëve”, kati I-rë.
· Intervista e strukturuar me gojë do të zhvillohet në një datë që do t’u njoftohet kandidatëve, sipas ecurisë së procedurës konform VKM nr. 243, dt.18.03.2015 “Për pranimin, lëvizjen paralele, periudhën e provës dhe emërimin në kategorinë Ekzekutive”.


	2.5
	MËNYRA E VLERËSIMIT TË KANDIDATËVE


[bookmark: _Hlk83629385]
Kandidatët do të vlerësohen në lidhje me:
a- Vlerësimin me shkrim, deri në 60 pikë; 
b- Intervistën e strukturuar me gojë që konsiston në motivimin, aspiratat dhe pritshmëritë e tyre për karrierën, deri në 25 pikë; 
c- Jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në 15 pikë; 
Për të kaluar në e intervistës së strukturuar me gojë, kandidati duhet të fitojë mbi 30 pikë nga testimi me shkrim.
Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në Udhëzimin nr. 2, datë 27.03.2015, të Departamentit të Administratës Publike www.dap.gov.al
http://dap.gov.al/2014-03-21-12-52-44/udhezime/426-udhezim-nr-2-date-27-03-2015 


	2.6
	DATA E DALJES SË REZULTATEVE TË KONKURIMIT DHE MËNYRA E KOMUNIKIMIT




Në përfundim të vlerësimit të kandidatëve, Bashkia Mirditë do të shpallë fituesin në portalin AKPA dhe faqen e saj Website “bashkiamirdite.gov.al”. Të gjithë kandidatët pjesëmarrës në këtë procedurë do të njoftohen në mënyrë elektronike për rezultatet.






NJËSIA PËRGJEGJËSE E BURIMEVE NJËRËZORE

